Document ID: 32005D0485

KOMISJONI OTSUS,
22. juuni 2005,
millega muudetakse otsuseid 2001/881/EÜ ja 2002/459/EÜ piiripunktide loetelu osas
(teatavaks tehtud numbri K(2005) 1835 all)
(EMPs kohaldatav tekst)
(2005/485/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 20 lõiget 3,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (2) eriti selle artikli 6 lõiget 4,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) eriti selle artikli 6 lõiget 2,
ning arvestades järgmist:
(1)
Komisjoni 7. detsembri 2001. aasta otsust 2001/881/EÜ, millega koostatakse kolmandatest riikidest pärit loomade ja loomsete toodete veterinaarkontrolliks heakskiidetud piiripunktide loetelu ja ajakohastatakse komisjoni ekspertide korraldatavate kontrollide üksikasjalikke eeskirju, (4) tuleks ajakohastada, et võtta arvesse eelkõige kõnealuste piiripunktidega seotud arenguid teatavates liikmesriikides ja vastavalt käesolevale otsusele teostatud kontrolle.
(2)
Otsuses 2001/881/EÜ sätestatud piiripunktide loetelu (edaspidi “loetelu”) sisaldab iga piiripunkti puhul TRACES üksuse numbrit. TRACES on komisjoni 30. märtsi 2004. aasta otsusega 2004/292/EÜ (TRACES süsteemi kasutuselevõtmise kohta ja otsuse 92/486/EMÜ muutmise kohta) (5) kehtestatud arvutipõhine süsteem. TRACES asendab eelmist ANIMO süsteemi, mis põhines komisjoni 19. juuli 1991. aasta otsusega 91/398/EMÜ (veterinaarasutusi ühendava arvutivõrgu (ANIMO) kohta) (6) kehtestatud võrgul loomade ja teatavate toodete liikumise jälgimiseks ühendusesisese kaubanduse ja impordi korral.
(3)
Pärast rahuldavat kontrolli vastavalt otsusele 2001/881/EÜ tuleks lisada loetelusse täiendavate piiripunktidena Sines Portugalis, Bratislava Slovakkias, Valetta Maltal ja Manston Ühendkuningriigis.
(4)
Rootsilt ja Ühendkuningriigilt saadud teatiste alusel tuleks loetelust välja jätta järgmised piiripunktid: Norrköping ja Varberg Rootsis ning Portsmouth Ühendkuningriigis.
(5)
Lisaks sellele tuleks loetelu ajakohastada, et võtta arvesse viimati toimunud muutusi otsuse 2001/881/EÜ kohaselt juba heaks kiidetud piiripunktide arvu osas seoses kõnealustes piiripunktides kontrollitavate loomade ja toodete kategooriatega ning piiripunktides asuvate kontrollikeskuste loomisega.
(6)
Komisjoni 4. juuni 2002. aasta otsuses 2002/459/EÜ (milles loetletakse ANIMO arvutivõrgu üksused ja millega tunnistatakse kehtetuks otsus 2000/278/EÜ) (7) esitatud üksuste loetelu sisaldab iga ühenduse piiripunkti puhul TRACES üksuse numbrit. Ühenduse õigusaktide järjepidevuse tagamiseks tuleks seda loetelu ajakohastada nii, et see kajastaks kõiki asjakohaseid muutusi ja säilitaks ühtlasi oma identsuse otsuses 2001/881/EÜ esitatud loeteluga. Seepärast tuleks otsust 2002/459/EÜ vastavalt muuta.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/881/EÜ lisa asendatakse käesoleva otsuse I lisaga.
Artikkel 2
Otsuse 2002/459/EÜ lisa muudetakse kooskõlas käesoleva otsuse II lisaga.
Artikkel 3
Käesolev otsus on adresseeritud liikmesriikidele.
Brüssel, 22. juuni 2005

Labels: 17
5
3
6
12
18
15